Universis presentes litteras inspecturis, nos magister Iohannes de Borbonio canonicus et Officialis Eduensis notum facimus quod in nostra presentia propter hoc constitutus Henricus dictus Tyreaus de Mayenne, ex certa scientia recognoscit et confitetur in jure coram nobis quod quedam pecia terre que sita est apud Mayenne in loco videlicet qui vocatur essances, inter terram Thome au Senetier et terram dicti Monachi, spectat ad jus et proprietatem ecclesie de Reclennis: quam ipsam peciam terre guerpit et resignat nomine ipsius ecclesie in manu domini Renaudi presbiteri nunc curati ecclesie supradicte, nichil juris, possessionis vel proprietatis retinens in eadem, promittitque dictus Henricus, etc. Datum Edue die sabbati post festum beati Nicholai estivalis. Anno Domini millesimo ducentesimo septuagesimo quinto.